### NN 141/2021 (22.12.2021.), Pravilnik o izmjenama i dopuni Pravilnika o provedbi Nacionalne strategije za održive operativne programe proizvođačkih organizacija u sektoru voća i povrća za razdoblje od 2021. do 2023. godine

MINISTARSTVO POLJOPRIVREDE

2391

Na temelju članka 48. stavka 8. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske i 52/21)) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI NACIONALNE STRATEGIJE ZA ODRŽIVE OPERATIVNE PROGRAME PROIZVOĐAČKIH ORGANIZACIJA U SEKTORU VOĆA I POVRĆA ZA RAZDOBLJE OD 2021. DO 2023. GODINE

Članak 1.

U Pravilniku o provedbi Nacionalne strategije za održive operativne programe proizvođačkih organizacija u sektoru voća i povrća za razdoblje od 2021. do 2023. godine (»Narodne novine«, broj 141/2020), u članku 2. stavku 1., točke 3. i 6. mijenjaju se i glase:

»3. Operativni program je plan rada proizvođačke organizacije izrađen u skladu s Uredbama iz članka 1. stavka 2. ovoga Pravilnika i Nacionalnom strategijom, odobren od strane Ministarstva poljoprivrede, kojim se ostvaruju ciljevi Nacionalne strategije.

6. Nacionalna financijska pomoć je iznos financijskih sredstava koji se, u skladu s člankom 52. Delegirane uredbe Komisije (EU) br. 2017/891 i točkom 6. Nacionalne strategije, dodjeljuje iz Državnog proračuna Republike Hrvatske.«

Članak 2.

U članku 4., stavak 4. mijenja se i glasi:

»(4) Zahtjev iz stavka 1. ovoga članka podnosi se najkasnije do 31. prosinca godine koja prethodi godini za koju se odobrenje operativnog programa traži.«

Članak 3.

U članku 5., stavak 1. mijenja se i glasi:

»(1) Operativni program provodi se u skladu s člankom 7. stavkom 1. Provedbene uredbe Komisije (EU) br. 2017/892, a sukladno članku 10. stavku 3. Uredbe (EU) br. 2020/2220 Europskog parlamenta i Vijeća od 23. prosinca 2020. o utvrđivanju određenih prijelaznih odredaba za potporu iz Europskog poljoprivrednog fonda za ruralni razvoj (EPFRR) i Europskog fonda za jamstva u poljoprivredi (EFJP) u godinama 2021. i 2022. i izmjeni uredaba (EU) br. 1305/2013, (EU) br. 1306/2013 i (EU) br. 1307/2013 u pogledu sredstava i primjene u godinama 2021. i 2022. te Uredbe (EU) br. 1308/2013 u pogledu sredstava i raspodjele takve potpore u godinama 2021. i 2022. (SL L 437/1, 28. 12. 2020.), novi operativni programi koji su odobreni nakon 29. prosinca 2020. godine traju najviše tri kalendarske godine, najkasnije do 31. prosinca 2023. godine.«

Članak 4.

U članku 9., stavci 3., 4. i 5. mijenjaju se i glase:

»(3) Zahtjev iz stavka 1. ovoga članka proizvođačke organizacije za prvu godinu provedbe operativnog programa podnose uz Zahtjev iz članka 4. stavka 1. ovoga Pravilnika najkasnije do 31. prosinca godine koja prethodi godini za koju se odobrenje prvog operativnog programa traži.

(4) Zahtjev iz stavka 1. ovoga članka za svaku slijedeću godinu provedbe operativnog programa, proizvođačke organizacije dostavljaju Ministarstvu najkasnije do 1. prosinca godine koja prethodi godini za koje se traži odobrenje, a uz zahtjev se prilaže sljedeće:

– obavijest o procijenjenom iznosu iz članka 26. Delegirane uredbe Komisije (EU) br. 2017/891,

– zahtjev za dodjelu Nacionalne financijske pomoći.

(5) O zahtjevima iz stavaka 3. i 4. ovoga članka odlučuje Povjerenstvo iz članka 4. stavka 6. ovoga Pravilnika, najkasnije do 20. siječnja godine koja slijedi nakon godine u kojoj je zahtjev podnesen.«

Članak 5.

Obrazac 6 iz Priloga I. zamjenjuje se novim Obrascem 6. koji je tiskan uz ovaj Pravilnik i njegov je sastavni dio.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/59

Urbroj: 525-07/0140-21-32

Zagreb, 20. prosinca 2021.

Ministrica poljoprivrede
 Marija Vučković, v. r.

![](/files/_web/sluzbeni-dio/2021/132232/images/4937.jpg)

Tablica: Izračun iznosa operativnog fonda

(Tablicu popunjavati u skladu s Tablicom 5. iz Obrasca 2 Operativni program)

|  |  |  |  |  |  |
| --- | --- | --- | --- | --- | --- |
| Godina provedbe  Operativnog programa | Odabrane mjere | Ukupan trošak provedbe planiranih aktivnosti  (navesti pojedinačnu aktivnost prema odabranoj mjeri) | Udjel proizvođačke  organizacije u trošku  (navesti udjel u trošku pojedinačne aktivnosti prema odabranoj mjeri) | Udjel Europske unije u trošku  (navesti udjel u trošku pojedinačne aktivnosti prema odabranoj mjeri) | Godišnji iznos nacionalne financijske pomoći  (najviše do 80% od iznosa doprinosa proizvođačke organizacije) |
| 2021. |  |  |  |  |  |
| UKUPNO: |  |  |  |  |  |

Tablica: Financijski aspekti operativnog programa u dijelu provedbe agrookolišnih mjera

(Tablicu popunjavati u skladu s Tablicom 5. iz Obrasca 2 Operativni program, a iznos rashoda u ukupnim godišnjim rashodima izračunati u skladu s prethodnom tablicom)

|  |  |  |
| --- | --- | --- |
| Godina provedbe Operativnog programa | Trošak provedbe planiranih aktivnosti  (navesti trošak pojedinačne aktivnosti) | Iznos rashoda u ukupnim godišnjim rashodima |
| 2021. |  |  |
| UKUPNO: | |  |

Tablica: Očekivani iznos Operativnog fonda

|  |  |  |  |  |
| --- | --- | --- | --- | --- |
| Očekivani iznos Operativnog fonda | Doprinos PO | Financijska pomoć Unije | Nacionalna financijska pomoć | Ukupno |
| 2021. |  |  |  |  |

Tablica: Očekivani iznos Operativnog fonda

U \_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_ 202\_. godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (potpis podnositelja i pečat proizvođačke organizacije)